জামিনে কারামুক্ত বিএনপি নেতা আলাল
বিএনপি যুগ্ম-মহাসচিব সৈয়দ মোয়াজ্জেম হোসেন আলাল কারাগার থেকে মুক্তি পেয়েছেন।
আজ বুধবার বিকাল ৪টায় কাশিমপুর কেন্দ্রীয় কারাগার থেকে তিনি মুক্তি পান।
কারাগারের সিনিয়র জেল সুপার মোহাম্মদ আমিরুল ইসলাম দ্য ডেইলি স্টারকে এ তথ্য নিশ্চিত করেছেন।
কারাগারের জেলার শাহাদাত হোসেন ডেইলি স্টারকে জানান, হাইকোর্ট থেকে জামিন পাওয়ার পর আলাল কারামুক্ত হয়েছেন।
মুক্তির পর কারাগারের সামনে তাকে ফুল দিয়ে বরণ করে নিতে দেখা গেছে দলের নেতাকর্মীদের।
গত ৩১ অক্টোবর রাজধানীর কাঁঠালবাগান থেকে আলালকে গ্রেপ্তার করা হয়।
২৮ অক্টোবর ঢাকায় বিএনপির সমাবেশকে কেন্দ্র করে পুলিশ কনস্টেবল নিহতের ঘটনায় পল্টন থানায় করা মামলার এজাহারভুক্ত আসামি তিনি।

বিএনপি যুগ্ম-মহাসচিব সৈয়দ মোয়াজ্জেম হোসেন আলাল কারাগার থেকে মুক্তি পেয়েছেন।